《临江仙 秋兴》
明代·王凤娴

珠帘不卷银蟾透，夜凉独自凭阑。瑶琴欲整指生寒。

鹤归松露冷，人静井梧残。

天际一声新度雁，翱翔似觅回滩。浮生几见几多欢。

三秋今已半，枫叶醉林丹。

作者简介：王凤娴，生活在明神宗万历（1573～1620）前后，字瑞卿，号文如子，松江府华亭县（今上海金山吕巷颜圩村寒圩）人，建宁知府王善继女。解元王献吉之姐，宜春（今属江西省）令张本嘉妻。著有《翠楼集》、《贯珠集》、《焚馀草》五卷。《焚馀草》辑入《女中七才子兰咳二集》中。